Largakirafa uriza (Tropaeolum tuberosum)

Largakirafa uriza (Tropaeolum tuberosum) tir bliedaruxafa katca ke Tropaeolaceae yasa. Tir xantafa male Andes rodega lize ta rotestuna larga prostewon zo midur ise tir tan dalaf tor koe bata meftavafa gola.

 Pimtara 

Aryona yoltinda 
Bata ruxa gu mashua koe Perua is Ekuadora gubeon zo yoltar :
 Mashua ( Perua )
 Añu ( Bolivia is Perua )
 Isaño ( Bolivia )
 Cubio ( Kolombia )

 Midura 
Bata ruxa tir kalveckafa gu laptesa tawamidura koe ontinafa anameda. Dace koe bodansaf sidek is do rata godjon sokatrir ise jontikote zilidur.

Inafa cugunaykafa acagira va beza is com is nexa sotir nope buokap dem ruldasa isothiocyanate pona. Ina wetce vandositasa ruxa ta zanudara va dasaytaxa koe wernaxo koe Kolombia zo midur.

Largakirafa uriza koe Europa moni 1850 ta ikaplekura va vraz zo koplekuyur. Batcoba sotir tana pilkaca ke urizeem. Imwa dere sotir rotestuna.

 Favera 
Minta ke larga ke uriza tir puileckesa ton zakuca, voxen bata afra ba burmera sogriawir.

Largakirafa uriza orkon gu welzafa epka dere zo malsaver.

 Vexala dem apteem 
Sedme Catalog of Life (siatos ke 2014), bata katca vas 2 apta ruldar :
 Uriza (Tropaeolum tuberosum silvestre)
 Uriza (Tropaeolum tuberosum tuberosum)

 Pulasa vuestexa is xantaza 
 (en) vuest- : APG-IV : Tropaeolum tuberosum (Ruiz & Pavon, 1802)
 (en) vuest- : Catalogue of Life : Tropaeolum tuberosum (Ruiz & Pavon, 1802)
 (en, fr) vuest- : ITIS : Tropaeolum tuberosum (Ruiz & Pavon, 1802)
 (en) vuest- : The Plant List : Tropaeolum tuberosum (Ruiz & Pavon, 1802)
 (en) vuest- : GRIN : Tropaeolum tuberosum (Ruiz & Pavon, 1802)
 (en) vuest- : NCBI : Tropaeolum tuberosum
 (en) vuest- : Tropicos : Tropaeolum tuberosum
 (en) vuest- : uBio : Tropaeolum tuberosum (Ruiz & Pavon, 1802)

 Ara vuestexa 
 Largakirafa uriza (Tropaeolum tuberosum) dene tuberosum Wikispecies

 Kotavafa vuestesa xantaza 


Uriza (Tropaeolum tuberosum)
Uriza (Tropaeolum tuberosum)
Uriza (Tropaeolum tuberosum)
Uriza (Tropaeolum tuberosum)